ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ามะพร้าวจากสาธารณรัฐอินโดนีเซียพ.ศ. ๒๕๕๔ กรมวิชาการเกษตรได้วิเคราะห์ความเสี่ยงศัตรูพืชของมะพร้าวที่นำเข้าเป็นการค้าจากสาธารณรัฐอินโดนีเซียเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืชพ.ศ. ๒๕๐๗ แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศกำหนดเงื่อนไขการนำเข้ามะพร้าวจากสาธารณรัฐอินโดนีเซียดังต่อไปนี้ข้อ ๑ ชนิดพืชมะพร้าว (coconut, Cocos nucifera) ตามประกาศนี้ ได้แก่๑.๑ ผลมะพร้าวแก่ปอกเปลือก (mature dehusked coconut)๑.๒ เนื้อมะพร้าวแห้ง (copra)ข้อ ๒ หน่วยงานที่รับผิดชอบ๒.๑ ราชอาณาจักรไทย คือ กรมวิชาการเกษตร๒.๒ สาธารณรัฐอินโดนีเซีย คือ Agency for Agricultural Quarantine ซึ่งต่อไปในประกาศนี้จะเรียกว่าAAQข้อ ๓ การขออนุญาตนำเข้า๓.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๓.๒ผู้ที่มีสิทธิยื่นคำขอใบอนุญาตนำเข้ามะพร้าวต้องดำเนินธุรกิจโรงงานแปรรูปมะพร้าวข้อ ๔ วิธีการขนส่งต้องส่งมะพร้าวมาจากเมืองท่าแห่งหนึ่งในสาธารณรัฐอินโดนีเซียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกและทางน้ำข้อ ๕ ข้อกำหนดสำหรับการนำเข้า๕.๑ ผลมะพร้าวแก่ปอกเปลือก๕.๑.๑ ต้องปอกเปลือกหรือกาบมะพร้าวออกคงเหลือเฉพาะผนังชั้นกลาง (mesocarp or fibrous husk) ของผลมะพร้าวบางส่วนรูปภาพแสดงลักษณะผลมะพร้าวแก่ปอกเปลือกปรากฏตามเอกสารแนบ ๑ ท้ายประกาศนี้๕.๑.๒ ต้องไม่ปรากฏส่วนของก้านใบ หน่อ หรือยอดอ่อน๕.๑.๓ ต้องรมด้วยสารรมเมทธิลโบรไมด์ (Methyl bromide) เพื่อทำลายความงอกที่อัตรา ดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)๒๑ องศาเซลเซียส หรือสูงกว่า๓๒๒๔๑๖ - ๒๐ องศาเซลเซียส๔๐๒๔๑๑ - ๑๕ องศาเซลเซียส๔๘๒๔๑๐ องศาเซลเซียส๕๖๒๔๕.๑.๔ต้องมีใบรับรองการรมเมทธิลโบรไมด์ของผู้ประกอบการที่จดทะเบียนไว้กับ AAQ แนบมาพร้อมกับสินค้าทุกครั้งที่มีการนำเข้า๕.๒ เนื้อมะพร้าวแห้งเนื้อมะพร้าวแห้งที่จะส่งออกต้องทำการบรรจุเฉพาะในโรงบรรจุสินค้าซึ่งได้จดทะเบียนไว้กับAAQ โดย AAQ ได้ให้การรับรองการปฏิบัติทางโรงงานที่ดีและเหมาะสม(Good Manufacturing Practice, GMP) โรงบรรจุสินค้าต้องจัดทำเอกสารมาตรฐานกระบวนการดำเนินงานซึ่งแสดงรายละเอียดขั้นตอนเกี่ยวกับการคัดขนาด การจัดการและการบรรจุเนื้อมะพร้าวแห้งข้อ ๖ ข้อกำหนดสำหรับบรรจุภัณฑ์๖.๑ ต้องบรรจุมะพร้าวในบรรจุภัณฑ์ที่ใหม่ สะอาดและปิดสนิทเมื่อบรรจุมะพร้าวแล้ว๖.๒ ต้องบรรจุมะพร้าวในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้ข้อ ๗ การตรวจส่งออก๗.๑ต้องสุ่มตรวจมะพร้าวก่อนส่งออกตามกระบวนการที่เหมาะสมอย่างเป็นทางการและต้องปลอดจากศัตรูพืช๗.๒ กรณีของมะพร้าวแก่ปอกเปลือกต้องดำเนินการรมเมทธิลโบรไมด์ตามอัตราที่กำหนดในข้อ ๕.๑.๓ข้อ ๘ การรับรองสุขอนามัยพืช๘.๑ ต้องมีใบรับรองสุขอนามัยพืชซึ่งออกให้โดย AAQ กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๘.๒ สำหรับมะพร้าวแก่ปอกเปลือกต้องระบุรายละเอียดการรมเมทธิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทธิลโบรไมด์แนบมาพร้อมกับใบรับรองสุขอนามัยพืช๘.๓ ต้องระบุชื่อสามัญของมะพร้าว หมายเลขตู้ขนส่งสินค้า และหมายเลขผนึกปิดตู้ขนส่งสินค้าลงบนใบรับรองสุขอนามัยพืชข้อ ๙ การตรวจนำเข้า๙.๑ เมื่อมะพร้าวถูกขนส่งมาถึงด่านนำเข้าในราชอาณาจักรไทยการตรวจนำเข้ามะพร้าวจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๙.๒พนักงานเจ้าหน้าที่จะสุ่มตัวอย่างมะพร้าวและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิด และต้องกักมะพร้าวไว้จนกว่าจะทราบผลจากห้องปฏิบัติการ๙.๓ สำหรับมะพร้าวแก่ปอกเปลือก ถ้ามีการนำเข้าจำนวนน้อยกว่า ๑,๐๐๐ ผล ต้องสุ่มตรวจมะพร้าวจำนวน ๔๕๐ ผล หรือสุ่มตรวจมะพร้าวทั้งหมดถ้ามีมะพร้าวจำนวนเท่ากับหรือมากกว่า ๑,๐๐๐ ผล ต้องสุ่มตรวจมะพร้าวจำนวน๖๐๐ ผล๙.๔ในกรณีตรวจพบศัตรูพืชหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนมะพร้าวด้วยวิธีการที่เหมาะสม (ถ้ามีวิธีกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรจะแจ้งให้ AAQ ทราบถึงการไม่ปฏิบัติตามข้อกำหนด และขึ้นอยู่กับสภาวการณ์กรมวิชาการเกษตรอาจจะระงับการนำเข้ามะพร้าว๙.๕ สำหรับมะพร้าวแก่ปอกเปลือกในกรณีที่ตรวจพบว่ามีการงอกของหน่อหรือยอดอ่อนมะพร้าวทั้งหมดจะถูกส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่ายทั้งหมดข้อ ๑๐[๑]ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๗ เมษายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รูปภาพแสดงลักษณะผลมะพร้าวแก่ปอกเปลือกแนบท้ายประกาศกรมวิชาการเกษตร เรื่องเงื่อนไขการนำเข้ามะพร้าวจากสาธารณรัฐอินโดนิเซีย พ.ศ. ๒๕๕๔ (เอกสารแนบ๑)(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๔ณัฐวดี/ตรวจ๘มิถุนายน ๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๖๐ ง/หน้า ๕๖/๓๐ พฤษภาคม ๒๕๕๔